Fjölmenni var við opnun sýningarinnar Sögur úr sveitinni 25. október sl. í Listasal Mosfellsbæjar . Pétur Magnússon sýnir tvö stór verk sem sýningargestir eru upp til hópa sammála um að séu bæði einstök og óvenjuleg . Annað er vefnaðarverk unnið út frá ljósmynd og gert í minningu móður listamannsins , Önnu Sigríðar Gunnarsdóttur . Anna Sigríður var lengi gagnfræðaskólakennari í Mosfellsbæ og viðfangsefni verksins er gáta sem hún kenndi Pétri á hans bernskuárum . Hitt verkið er ljósmyndasería , 32 myndir af sýningu sem Pétur hélt fyrir kindur í fjárhúsi í Sveinungsvík fyrr á árinu . Má ætla að þetta sé í fyrsta sinn í íslenskri myndlistarsögu sem listaverk hafi sérstaklega verið búin til og sýnd fyrir kindur . Við hvetjum bæjarbúa til að láta þessa hugljúfu , glettnu og skemmtilegu sýningu ekki fram hjá sér fara . Síðasti sýningardagur er 22. nóvember 2019 .